钦定古今图书集成/理学汇编/学行典/第072卷 > 来知德省心录 > 《动箴》皮日休
## 钦定古今图书集成/理学汇编/学行典/第072卷 > 来知德省心录 > 《动箴》皮日休

动生于欲，行生于为。欲则不忘，为则不疑。吾道未丧，
予何不知？勿生季世，有爵则危。勿居乱国，有禄必尸。
住无布怨，去无取嗤。迹无显露，名勿求知。声无取猜，
誉无致疑。坦道如砥，履过蒺藜。四海如家，去剧絷维。
日慎一日，念兹在兹。